Predkladacia správa

	Predkladaný materiál hodnotí twinningové projekty, ktoré boli realizované v SR v sledovanom období september 2002 – august 2003.

V súčasnosti sú projekty Finančného memoranda (FM) 99 všetky ukončené. Okrem dvoch, ktoré boli hodnotené ako ukončené v správe zo dňa 4. 9. 2002, sú vyhodnotené v predkladanom materiáli. Zároveň sa v materiále hodnotia všetky ukončené alebo realizované twinningové projekty i projekty pripravujúce sa na realizáciu. Ide projekty FM 2000, 2001 a 2002. Zároveň materiál obsahuje i zoznam schválených twinningových projektov FM 2003, ktorých realizácia sa plánuje na rok 2004.

Materiál je  rozdelený na 11 častí:
A.	Twinning a jeho implementácia v rámci EDIS
B.	Celkové hodnotenie twinningových projektov
C.	Tabuľkový prehľad hodnotených twinningových projektov
D.	Hodnotenie twinningových projektov z pohľadu CFCU
E.	Hodnotenie twinningových projektov z pohľadu predvstupových poradcov pôsobiacich v SR
F.	Hodnotenie twinningových projektov z pohľadu twinningových ústredných orgánov štátnej správy SR
G.	Twinning Light
H.	Hodnotenie projektov Twinning Light z pohľadu CFCU
I.	Hodnotenie projektov Twinning Light z pohľadu ústredných orgánov štátnej správy SR
J.	CARDS Twinning
K.	TACIS Twinning

Materiál je zostavený na základe podkladov, ktoré Úradu vlády SR poskytli sektory, v ktorých sa twinningové projekty realizujú, CFCU a twinningoví predvstupoví poradcovia.

	Materiál prešiel skráteným medzirezortným pripomienkových konaním, relevantné pripomienky boli zapracované.